
EMLÉKEZTETŐ

Készült a Győr-Moson-Sopron Megyei Mérnöki Kamara Elnökségének 2011.01.17. napján, 14 órai kezdettel tartott évnyitó elnökségi üléséről. 

Az ülés helye: 
Győr, Csaba u. 16. II.em. 201/a. 
Jelen vannak: 

Mellékelt jelenléti ív szerint

 

Az Elnökségi Ülés határozatképes. 
Jelenlévők a napirendet elfogadták. 
Az elnökségi ülés napirendje:

1. Tájékoztatás kamarai ügyekről – Bartal György elnök
2. Aktuális Megyei Mérnöki Kamarai kérdések megbeszélése

· Érdekérvényesítő Bizottság munkája - Csejtei György elnökségi tag

· Oktatási Bizottság beszámolója – Dr. Neiger Róbert elnökségi tag

· LA 21 jelenlegi állásáról beszámoló - Csejtei György elnökségi tag

· Mérnök Műhely tevékenységéről beszámoló - Csejtei György elnökségi tag

3. Alapszabály készítés – Szabó Péter alelnök

4. Tagfelvételek, engedély meghosszabbítások, új engedélyek – Barcsai Éva titkár

5. Egyebek

· 2011. évi mérnökbál előkészületi munkái

· 2011. évi taggyűlés 
· 2011. évi elnökségi ülések időpontjai

1. Napirendi pont:

Bartal György elnök tájékoztatta a megjelenteket, hogy a Megyei Önkormányzat alelnöke, Széles Sándor által a tavalyi évben kért, a megyét érintő, megoldandó közlekedési és vizes kérdéseket tartalmazó listát összeállította. Újabb megbeszélésre nem került sor egyelőre, mivel Széles Sándort kormánymeghatalmazottnak nevezték ki. Az elnök konzultációt folytatott a következő megyei szervezetekkel:

· A vízügyi igazgatósággal a vizes rangsor tekintetében

· a Kereskedelmi és Iparkamarával

2010. év végén elmaradt az Országos Mérnökkamara évzáró ülése, de idén tartottak évnyitó ülést, amelyen jelen voltak más szakmai kamarák (pl: orvosi) delegáltjai, államtitkárok, minisztériumok vezető tisztségviselői.

Létrejött a Duna Stratégia munkacsoport, amelyet Barsiné Pataki Etelka az Országos Mérnökkamara elnöke, egyben kormánymegbízott is üdvözölt. A vezetője Pannonhalmi Miklós, Bartal György pedig tagja.
A Duna Stratégia 4 témakörben, 11 pontban sorolja föl a Duna-menti országok által megoldandó problémákat, mint pl. az árvízzel és aszállyal összefüggő kérdéseket, a biztonságpolitikai kérdéseket, a vízminőség-védelmi problémákat, stb. (Nemzeti programokat a Duna Stratégia keretében nem lehet végrehajtani.)

Bartal György elnök közölte továbbá, hogy Borkai Zsolt polgármesterrel való találkozásának időpontja 2011. jan. 25-re módosult. A polgármester úrral való megbeszélésen elsősorban a várost érintő vizes és közlekedési problémakörről, ill. a főmérnöki státusz szükségességéről szeretne eszmét cserélni.
A soron következő elnökségi ülésre meghívást kapnak a megyei szakcsoportok vezetői is.

2. Napirendi pont:

Csejtei György elnökségi tag beszámolt az Érdekérvényesítő Bizottság elmúlt évi munkájáról és az idei év terveiről.
2010-ben 2 hatóságnál (a közlekedésinél és a környezetvédelminél) történt ellenőrzés arra nézve, hogy a hatóságok ellenőrzik-e a tervezői és szakértői jogosultságok meglétét. Az ellenőrzésről hivatalos feljegyzés készült. A hatóságokon kívül 8 építési munkahelyet is ellenőrzött a bizottság az építés-felügyelettel közösen, Győr és Mosonmagyaróvár területén.

2011. évre 2 építéshatósági ellenőrzés (Győr és Sopron területén) és 8-12 munkahelyi ellenőrzés van tervbe véve.

Csejtei György felvetette, szükségesnek tartaná, hogy az építés-felügyelet ne csak az engedély nélkül, vagy attól eltérően építtetővel szemben járhasson el, hanem a kamarai tagsággal, ill. jogosultsággal nem rendelkező tervezővel szemben is.
Dr. Neiger Róbert elnökségi tag beszámolt az Oktatási Bizottság elmúlt évi munkájáról és az idei év terveiről.

A 2010-re tervezett 4 kötelező szakmai modulból csak kettő került megrendezésre, az alacsony érdeklődés miatt: az építési és a geodéziai. (Utóbbin már több mint 30 fő vett részt.)
A 2011-re tervezett kötelező továbbképzés megszervezése előtt igényfelmérés készül, amely alapján megtudható, hogy az igények egybeesnek-e a kamara honlapján látható ezévi tervezett oktatásokkal.

A közlekedési szakmai modul első időpontja: 2011. február 18, ezt követi a márciusi tartószerkezeti modul.

Csejtei György elnökségi tag beszámolt az LA 21 (Győr fenntartható fejlődésére vonatkozó program) állásáról, amely programban a mérnökműhely közlekedési szakcsoportja szakértőként működött közre a Széchenyi István Egyetem, ill. az Építész Műhely mellett.

Beszámolt továbbá a Mérnök Műhely elmúlt évi, ill. az idei évben várható tevékenységéről.

A Mérnök Műhely pénzügyei a Nonprofit Kft-n keresztül bonyolódnak, így ez a Megyei Kamara költségvetésében nem szerepel.

A Mérnök Műhely éves munkatervét minden év május 15-ig kell összeállítani, és nov. 15-ig kell értékelni.
Bartal György elnök hozzászólása: 

· Révi Zsolt főépítész szerint a jövőben a Mérnök Műhely vizes témákban is tevékenykedhet.

· A korábbi Mayer Lajos szakközépiskolai képzést a Hild József Építőipari szakközépiskola veszi át, ill. vezeti be a képzési rendszerébe.
Bogár Zsolt elnökségi tag hozzászólása: A Mérnök Műhely a kollektív bölcsességet képviseli, annak érdekében, hogy a fejlesztések során ne egyének véleménye jelenjen meg, hanem szakértői csoportoké.

3. Napirendi pont:

Szabó Péter alelnök: Az alapszabály módosítás még nem készült el, 2011. jan. 25-én 14-órai kezdettel, a titkárral közösen kerül véglegesítésre a szükséges módosítás.
4.  Napirendi pont:

Barcsai Éva Magdolna titkár ismertette:

· a tagfelvételi, tagsági viszony felfüggesztési, tagsági viszony megszüntetési és tagsági viszony helyreállítási kérelmeket (4 főt érint),
· a tervezői és szakértői jogosultságok meghosszabbítása iránti kérelmeket (11 főt érint) és bejelentés jóváhagyását (1 főt érint)
· az új tervezői és szakértői jogosultságok megadása iránti kérelmeket (5 főt érint)

Az elnökség az ismertetés alapján 3 határozatot hozott, amelyek jelen emlékeztető 1. sz. mellékletét képezik.
5. Napirendi pont:

Mérnökbál, 2011: Gyurkovics Zoltán elnökségi tag beszámolt a mérnökbál előkészületeinek állásáról. Belépőjegyet eddig 89 fő vásárolt, folyamatban van a meglepetés műsor szervezése, ill. az ajándékok, tombolatárgyak beszerzése.

2011. évi elnökségi ülések tervezett időpontjai: Visi Renáta ügyintéző ismerteti a tervezett időpontokat: 
január 17. hétfő 14 óra

február 14. hétfő 14 óra

március 21. hétfő 14 óra

április 18. hétfő 14 óra

május 18. szerda, az éves taggyűléssel egybekötve

június 20. hétfő 14 óra

július 18. hétfő 14 óra

szeptember 19. hétfő 14 óra

október 17. hétfő 14 óra

november 14. hétfő 14 óra

december 12, vagy 19.

Bogár Zsolt kérdése az elnökhöz: a tavalyi évi, szakcsoportok működésére szánt pénzkeret, ha nem került felhasználásra, áthozható-e az idei évre?
Bartal György válasza: A szakcsoportoknak pályázniuk kell a pénzre, és a pályázatok alapján az elnökség dönt az odaítélésről.
Egyéb napirendi pont nem lévén, az elnök az ülést bezárja.
- kmf. –

